**OSJEČKO – BARANJSKA ŽUPANIJA**

**OSNOVNA ŠKOLA JOSIPA KOZARCA SEMELJCI**

**🕾** 031/856-081 Fax:031/856-247

e-mail: skola@os-jkozarca-semeljci.skole.hr

web stranica: <http://os-jkozarca-semeljci.skole.hr/>

OIB-77433474733 IBAN-HR2323600001502689230

KLASA:401-01/20-01/01

URBROJ:2121-22-01-20-5

U Semeljcima, 19.10.2020.

**OBRAZLOŽENJE FINANCIJSKOG PLANA ZA 2021. GODINU,**

**PROJEKCIJA ZA 2022. I 2023. GODINU**

1. **Djelokrug rada proračunskog korisnika**

Osnovna škola Josipa Kozarca je javna ustanova sa sjedištem u Semeljcima, Školska 21. Djelatnost škole obuhvaća osnovnoškolsko obrazovanje i odgoj učenika od 1. do 8. razreda, te predškolski odgoj.

U školi imamo 335 učenika razvrstana u 32 razredna odjela i to :

|  |  |  |
| --- | --- | --- |
|  | **BROJ UČENIKA** |  **BROJ ODJELA** |
| Š k o l a  | **1.- IV.****razred** | **V. - VIII.****razred** | **UKUPNO** | **I. - IV.** | **V . - VIII.** | **UKUPNO** |
|  SEMELJCI | 33 | 157 | 190 | 4 | 10 | 14 |
|  FORKUŠEVCI | 13 |  | 13 | 2 |  | 2 |
|  KEŠINCI | 37 |  | 37 | 4 |  | 4 |
|  KORITNA | 27 |  | 27 | 3 |  | 3 |
|  MRZOVIĆ | 31 |  | 31 | 4 |  | 4 |
|  VRBICA | 34 |  | 34 | 4 |  | 4 |
|  VUČEVCI | 3 |  | 3 | 1 |  | 1 |
|  UKUPNO | 178 | 157 |  335 | 22 | 10 | 32 |
|  335 |

U matičnoj školi u Semeljcima , nastava je trenutno zbog novonastale situacije s COVID-19 virusom organizirana u prijepodnevnoj i poslijepodnevnoj smjeni u petodnevnom radnom tjednu s neradnom subotom. Jednako tako je organizirana i u područnim školama Mrzović, Vrbica, Forkuševci, Koritna i Kešinci.

U područnoj školi u Vučevcima nastava je organizirana u prijepodnevnoj smjeni u petodnevnom radnom tjednu s neradnom subotom.

 Redovna, izborna, dodatna i dopunska nastava izvodi se prema nastavnim planovima i programima koje je donijelo Ministarstvo znanosti i obrazovanja, Godišnjem planu i programu rada škole, te školskom Kurikulumu za školsku 2020./2021. godinu.

**2. Obrazloženje programa (aktivnosti i projekata)**

**Projekcija za 2022-2023**

Prioritet škole je kvalitetno obrazovanje i odgoj učenika. Razvojni plan škole sa svim ciljevima (s obzirom da se stalno susrećemo s novim, modernijim pristupom odgoju i obrazovanju, ciljevi se stalno redefiniraju) prati financijski plan uz slijedeća obrazloženja:

* Redovni program odgoja i obrazovanja financira se po modelu propisanom od strane Osnivača i Ministarstva znanosti i obrazovanja, a na osnovi Nastavnog plana i programa, te Zakona o financiranju proračunskih korisnika
* Plan razvojnih programa s projekcijama za 2021-2023

- Ulaganje u informacijsko-komunikacijsku tehnologiju

- Redovito stručno usavršavanje učitelja po raspoloživim sredstvima

- Praćenje natječaja iz EU i izrada projekata

- Realizacija razvojnih programa se ostvaruje u skladu s trenutnim mogućnostima i trajna je zadaća u 2021. godini kao i u nadolazećim godinama.

 Pokazatelji uspješnosti realizacije ciljeva odnosno rezultata programa održavanja pedagoškog standarda vidljivi su iz uređenja i opremljenosti škole.

 Sredstva za osnovne potrebe , pored sredstava Županije i Ministarstva, namirujemo iz vlastitih sredstava, pomoći i donacija.

 Nastavnim planom i programom predviđeno je izvođenje izvannastavnih aktivnosti jedanput tjedno. U izvannastavne aktivnosti učenici se uključuju dobrovoljno na osnovu svojih sklonosti i osobne zainteresiranosti. Škola provodi sljedeće izvannastavne aktivnosti:

|  |  |  |  |
| --- | --- | --- | --- |
| NAZIV izvannastavne aktivnosti | I.-IV. | V.-VIII. | I.-VIII. |
|
| broj učenika | broj sati | broj učenika | broj sati | broj uč. | broj sati |
|
| Likovna skupina | 39 | 175 | 13 | 35 | 52 | 210 |
| Kreativna skupina | 42 | 175 | 0 | 0 | 42 | 175 |
| Medijska skupina | 20 | 70 | 0 | 0 | 20 | 70 |
| Mladi čuvari prirode | 10 | 35 | 0 | 0 | 10 | 35 |
| Mali Nijemci | 0 | 0 | 4 | 52 | 4 | 52 |
| Klub prijatelja | 4 | 35 | 0 | 35 | 4 | 70 |
| Mali čitači | 19 | 70 | 0 | 70 | 19 | 140 |
| Literarno-recitatorska skupina | 25 | 105 | 0 | 0 | 25 | 105 |
| Mali jezikoslovci | 0 | 0 | 2 | 35 | 2 | 35 |
| Dramsko-recitatorska skupina | 0 | 0 | 7 | 35 | 7 | 35 |
| Novinarska skupina | 0 | 0 | 7 | 70 | 2 | 70 |
| Pjevački zbor | 8 | 35 | 13 | 35 | 13 | 40 |
| Školski orkestar | 0 | 0 | 3 | 35 | 3 | 35 |
| Glazbena informatika | 0 | 0 | 7 | 35 | 7 | 35 |
| Mladi vrtlari | 0 | 0 | 5 | 52 | 5 | 52 |
| Povijesna skupina | 0 | 0 | 4 | 35 | 4 | 35 |
| Mehanička skupina | 0 | 0 | 4 | 35 | 4 | 35 |
| Mladi tehničari | 0 | 0 | 32 | 35 | 32 | 35 |
| Vjeronaučna skupina | 7 | 35 | 7 | 35 | 7 | 70 |
| Vjeronaučna olimpijada | 0 | 0 | 4 | 35 | 4 | 35 |
| Web grupa | 0 | 0 | 10 | 35 | 10 | 35 |
| Mladi informatičari | 6 | 35 | 8 | 35 | 14 | 70 |
| Digitalni kreativci | 5 | 35 | 0 | 0 | 5 | 35 |
| Mladi cvjećari | 8 | 35 | 0 | 0 | 8 | 35 |
| Glazbena škrinjica | 8 | 70 | 0 | 0 | 8 | 70 |
| Rukometna skupina | 0 | 0 | 8 | 35 | 8 | 35 |
| Nogometna skupina | 0 | 0 | 16 | 35 | 16 | 35 |
|  UKUPNO | 201 | 910 | 132 | 804 | 355 | 1714 |

**3. Zakonski okviri na kojima se zasniva program rada škole**

* Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 90/11., 5/12., 16/12., 86/12., 126/12., 94/13., 152/14., 07/17. i 68/18.)
* Zakon o ustanovama, (NN br. 76/93., 29/97., 47/99. i 35/08.)
* Zakon o proračunu, (NN br. 87/08., 136/12., 15/15.), Pravilnik o proračunskim klasifikacijama (NN br. 26/10., 120/13., 1/20) i Pravilnik o proračunskom računovodstvu i računskom planu (NN br. 124/14., 115/15., 87/16., 3/18. i 26/19)
* Upute za izradu proračuna lokalne (regionalne) samouprave za razdoblje 2021.-2023. od 09. listopada 2020.
* Godišnji plan i program rada škole za školsku godinu 2020./2021.
* Školski kurikulum OŠ Josipa Kozarca, Semeljci za 2020./2021. godinu.

**4. Metodologija izrade Financijskog plana**

Financijski plan izrađen je sukladno odredbama Zakona o proračunu, Pravilnika o proračunskim klasifikacijama (Narodne novine broj 26/10., 120/13. i 1/20.) i Pravilnika o proračunskom računovodstvu i Računskom planu (Narodne novine broj 124/14., 115/15., 87/16., 3/18. i 126/19.).

Prihodi i primici za 2021. godinu usvajaju se na razini podskupine (treća razina računskog plana), a za 2022. i 2023. na razini skupine (druga razina računskog plana). Kao i prethodnih godina u sustav riznice unose se na razini odjeljka računskog plana (četvrta razina računskog plana) po izvorima financiranja, te je u skladu s time napravljan i Financijski plan Škole. Ali zbog povezivanja prihoda i primitaka s izvorima financiranja i kasnijeg praćenja potrošnje po izvorima, planirali smo pojedine prihode i primitke na razini osnovnog računa računskog plana (peta razina računskog plana) ili na devetoj razini.

 U plan su uključeni i vlastiti i namjenski prihodi i primici koje planiramo ostvariti u razdoblju 2021. - 2023.

Također, u plan smo uključili i planirani višak prihoda koji će biti prenesen iz 2020. godine.

Rashode za razdoblje 2021. - 2023. planirali smo na razini odjeljka računskog plana (četvrta razina računskog plana) po izvorima financiranja i na razini osnovnog računa računskog plana (peta razina računskog plana). Financijski plan za 2021. godinu usvaja na razini podskupine (treća razina računskog plana). Projekcije za 2022. i 2023. godinu usvajaju se na razini skupine (druga razina računskog plana).

**5.Usklađenost ciljeva, strategije programa s dokumentima dugoročnog razvoja**

Školske ustanove ne donose dugoročne strateške planove, već godišnje planove i programe (Godišnji plan i program i školski Kurikulum) prema planovima i programima koje je donijelo Ministarstvo znanosti i obrazovanja za određenu školsku godinu.

Nastavni planovi se odnose za nastavnu, a ne fiskalnu godinu. To može uzrokovati odstupanjima u izvršenju financijskih planova. Pomak aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

 Prioritet će biti pružanje usluge osnovnog obrazovanja i odgoj naših učenika. Nastojat ćemo i u naredne tri godine podići kvalitetu nastave na što višu razinu, i to stalnim i kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard.

 Učenike ćemo poticati na izražavanje kreativnosti, talenta i sposobnosti kroz uključivanje u slobodne aktivnosti, natjecanja te druge školske projekte , priredbe i manifestacije.

 Poticat ćemo kvalitetniju komunikaciju na relacijama učitelj-učenik-roditelj, učenik-učenik, učitelj-učenik.

 Poticat ćemo razvoj pozitivnih vrijednosti i natjecateljskog duha među učenicima kroz različita sportska natjecanja.

 Slobodne aktivnosti bit će organizirane preko dramske grupe, prometne grupe, tamburaške, folklorne sekcije i dr., prema mogućnostima škole. Rad skupina u slobodnim aktivnostima predstavit će se tijekom karnevalske priredbe, božićne priredbe i Dana škole.

Učitelji će tijekom godine sudjelovati na seminarima, stručnim skupovima te održavati prezentacije na zadanu temu, prema programu Stručnih vijeća.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2020.) | Ciljana vrijednost (2021.) | Ciljana vrijednost (2022.) |
| Broj školskih projekata/priredbi/manifestacija ili održati postojeći broj programa i potprograma | Učenike se potiče na izražavanje kreativnosti, talenta i sposobnosti kroz ovakve aktivnosti | broj | 12 | škola | 12 | 12 | 12 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2020.) | Ciljana vrijednost (2021.) | Ciljana vrijednost (2022.) |
| Broj učenika koji su uključeni u različite školske projekte/priredbe/manifestacije | Učenike se potiče na izražavanje kreativnosti, talenta i sposobnosti kroz ovakve aktivnosti | broj | 177 | škola | 168 | 168 | 168 |

 **6. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada škole su:

* Opći prihodi i primitci, skupina 671, regionalni proračun za materijalne troškove poslovanja te održavanje i obnovu nefinancijske imovine;
* Vlastiti prihodi od iznajmljivanja prostora, skupina 661 za provedbu dodatnih aktivnosti škole prema planu i programu rada te obnovu nefinancijske imovine
* Prihodi po posebnim propisima sastoje se od prihoda od sufinanciranja,
* Prihodi od prodaje društvenih stanova (35% vrijednosti uplate) skupina 721 za nabavku i investicijsko održavanje nefinancijske imovine
* Pomoći – namjenska sredstva za održavanje i poboljšanje učeničkog standarda, namjenska sredstva za pokriće doprinosa zaposlenika na osposobljavanju za rad, a bez zasnivanja radnog odnosa

Prema uputama Osječko-baranjske županije ukupan iznos sredstava potrebnih za osiguranje minimalnih financijskih standarda (bilančnih prava) u 2021. godini se planira se na nivou 2020. godine s time da se može razlikovati ovisno o broju upisanih učenika u školskoj godini 2020./2021. odnosno o Odluci o kriterijima, mjerilima i načinu financiranja decentraliziranih funkcija u osnovnom i srednjem školstvu u 2021. godini. Procjena za 2022. i 2023. godinu treba se planirati na razini 2021. godine.

**Prihodi od Županije**

* Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Upute za izradu proračuna što znači kako smo primijenili zadane indekse;
* Od tako dobivenih vrijednosti prihoda prvo smo predvidjeli namjenske rashode koji se planiraju na osnovi potrošnje tekuće godine, tj. troškove energije, usluge tekućeg i investicijskog održavanja objekata i postrojenja, rashode za zdravstveni pregled zaposlenika koji je ugovoren Kolektivnim ugovorom za zaposlene u osnovnoškolskim ustanovama, vodnu naknadu i pedagošku dokumentaciju.
* Rashode za tekuće i investicijsko održavanje koji su namjenski rashodi i ostvaruju se prema broju učenika, broju odjeljenja i za zgrade, planirali smo prema Uputi osnivača
* U rashodima iz kategorije općih troškova prvo smo planirali „obvezne“ rashode za komunalne usluge (voda , smeće,…), rashode za telefon, te materijal. Nakon toga planiramo ostale troškove prema prioritetima funkcioniranja škole;
* Sredstva za organizaciju natjecanja nisu planirana ni na prihodovnoj niti na rashodovnoj strani, jer u trenutku izrade financijskog plana ne znamo hoćemo li biti domaćini kojeg natjecanja te koliko će sudionika takvo natjecanje obuhvatiti;

**Vlastiti prihodi**

Vlastite prihode čine prihodi od starog papira, prihodi od iznajmljivanja dvorane i zemljišne rente. Prihodi će se koristiti prvenstveno za osiguranje odvijanja redovnog poslovanja, te nabavu nefinancijske imovine.

**7. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

 Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susretima i smotrama od županije preko regionalne do državne razine.

 Na županijskim natjecanjima sudjelovalo je 16 naših učenika.

 Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika.

 Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.

 Zaposlenici su se stručno usavršavali na seminarima, stručnim aktivima i drugim oblicima nadogradnje kompentencija.

Ravnatelj škole:

Ružica Primorac, prof.

\_\_\_\_\_\_\_\_\_\_\_\_\_\_\_\_\_\_\_\_